การควบคุมภายใน

รายงานความเห็นของคณะกรรมการตรวจสอบ

เรียน ผู้ถือหุ้น

บริษัท มูราโมโต้ อีเล็คตรอน (ประเทศไทย) จำกัด (มหาชน)

คณะกรรมการตรวจสอบของบริษัท มูราโมโต้ อีเล็คตรอน (ประเทศไทย) จำกัด (มหาชน)
ได้ทำหน้าที่สอบทานความถูกต้องและการเปิดเผยอย่างเพียงพอของงบการเงินก่อนนำเสนอคณะกรรมการบริษัทฯ
ประสานงานกับผู้ตรวจสอบภายในและผู้สอบบัญชีรับอนุญาต เพื่อให้บริษัทฯ มีระบบควบคุมภายในที่ดี
มีการปฏิบัติตามกฎหมายและข้อกำหนดต่าง ๆ ที่เกี่ยวข้องอย่างถูกต้อง และเหมาะสม
รวมทั้งเสนอแนะผู้ถือหุ้นแต่งตั้งผู้สอบบัญชีของบริษัทฯ ด้วยนั้น

ในรอบระยะเวลาบัญชีปีที่ผ่านมา คณะกรรมการตรวจสอบได้สอบทานงบการเงินสำหรับปี สิ้นสุด ณ
วันที่ 30 กันยายน 2556 เพื่อตรวจทานความถูกต้อง ครบถ้วน
และความเพียงพอในสาระสำคัญตามหลักการบัญชีที่รับรองโดยทั่วไป
รวมทั้งพิจารณาสอบทานระบบการควบคุมภายใน จัดลำดับความเสี่ยง และการปฏิบัติงานต่าง ๆ
ให้เป็นไปตามข้อกำหนดกฎหมาย และอย่างมีประสิทธิภาพ การสอบทานนี้มิได้สอบทานทุกรายการ
หากแต่ได้ใช้วิธีทดสอบในรายการที่เห็นว่ามีความสำคัญ

คณะกรรมการตรวจสอบไม่พบข้อบกพร่องอันเป็นสาระสำคัญในระบบการควบคุมภายในที่จะมีผลกระทบต่อรายงานการเงินของบริษัทฯ
อย่างมีนัยสำคัญและได้รายงานต่อที่ประชุมคณะกรรมการบริษัทฯ ทราบด้วยแล้ว

  ในนามคณะกรรมการตรวจสอบ

.......................................

  ศาสตราจารย์ไพจิตร โรจนวานิช

  ประธานคณะกรรมการตรวจสอบ

  วันที่ 1 ธันวาคม 2556

รายงานผู้สอบบัญชีรับอนุญาต

เรียน ผู้ถือหุ้น บริษัท มูราโมโต้ อีเล็คตรอน (ประเทศไทย) จำกัด (มหาชน)

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท มูราโมโต้ อีเล็คตรอน
(ประเทศไทย) จำกัด (มหาชน) และบริษัทย่อยและของเฉพาะบริษัท มูราโมโต้ อีเล็คตรอน
(ประเทศไทย) จำกัด (มหาชน) ตามลำดับ
ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 30
กันยายน 2556 งบกำไรขาดทุนรวมและงบกำไรขาดทุนเฉพาะกิจการ
งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่น ๆ

ความรับผิดชอบของผู้บริหารต่องบการเงินรวมและงบการเงินเฉพาะกิจการ

ผู้บริหารเป็นผู้รับผิดชอบในการจัดทำและการนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่องบการเงินรวมและงบการเงินเฉพาะกิจการดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชี
ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินรวมและ
งบการเงินเฉพาะกิจการปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงิน
ไม่ว่าจะเกิดจากการทุจริตหรือข้อผิดพลาด ในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้
แสดงฐานะการเงินรวมและฐานะการเงินเฉพาะกิจการของบริษัท มูราโมโต้ อีเล็คตรอน
(ประเทศไทย) จำกัด (มหาชน) และบริษัทย่อย และของเฉพาะบริษัท มูราโมโต้ อีเล็คตรอน
(ประเทศไทย) จำกัด (มหาชน) ตามลำดับ ณ วันที่ 30 กันยายน 2556
ผลการดำเนินงานรวมและผลการดำเนินงานเฉพาะกิจการ
และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

ข้อมูลและเหตุการณ์ที่เน้น

โดยมิได้เป็นการให้ข้อสรุปอย่างมีเงื่อนไขต่องบการเงินข้างต้น
ข้าพเจ้าขอให้สังเกตตามที่กล่าวในหมายเหตุประกอบ งบการเงินข้อ 3
การดำเนินงานของกลุ่มบริษัทยังคงได้รับผลกระทบจากวิกฤติเศรษฐกิจและสภาวะถดถอยทางธุรกิจอันสืบเนื่องจากความต้องการของผู้บริโภคที่ลดลงทำให้เกิดผลขาดทุนจากการดำเนินงานในงบการเงินรวมและงบการเงิน
เฉพาะกิจการสำหรับปีสิ้นสุดวันที่ 30 กันยายน 2556 เป็นจำนวนเงิน 832 ล้านบาท และ 494
ล้านบาท ตามลำดับ

มาตรการต่างๆ
ได้ถูกนำมาใช้เพื่อปรับปรุงผลการดำเนินงานของบริษัทซึ่งรวมถึงการพิจารณาธุรกิจที่มีผลการดำเนินงานขาดทุนและมีความไม่แน่นอนในการทำกำไรในอนาคต
เพื่อยกเลิกธุรกิจนั้นและเริ่มต้นทำธุรกิจใหม่กับลูกค้ารายใหม่ และการดำเนินมาตรการต่าง ๆ
ในการลดต้นทุน เพื่อให้กลุ่มบริษัทสามารถกลับมาสร้างกำไรได้
ซึ่งเป็นผลให้กลุ่มบริษัทบันทึกค่าเผื่อการด้อยค่าเพิ่มเติมภายใต้ส่วนธุรกิจจอทีวีและธุรกิจเกี่ยวข้องอื่นๆในงบการเงินรวมและงบการเงินเฉพาะกิจการสำหรับปีสิ้นสุดวันที่
30 กันยายน 2556 เป็นจำนวนเงิน 570 ล้านบาท และ 232 ล้านบาทตามลำดับ

(สุรีย์รัตน์ ทองอรุณแสง)

ผู้สอบบัญชีรับอนุญาต

เลขทะเบียน 4409

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

26 พฤศจิกายน 2556